open-index/open-wikipedia-markdown huggingface dataset:
Ottoanen

De **Ottoanen**, ek wol it *Liudolfingyske Hûs* of it *Saksyske Hûs* neamd, wie in slachte dêr't in tal Midsiuwske Dútske hearskers út weikamen.

## Eftergrûn
De namme *Ottoanen* ferwiist nei de keizers Otto I, Otto II en Otto III. Hja begûnen mei in machtich Dútsk keizerryk, dêr't al begûn wieûnder kening Koenraad I fan Franken. Hy stelde de Saksyske hartoch Hindrik de Fûgelder as syn opfolger oan. Hindrik wie de soan fan hartoch Otto I fan Saksen en in pakesizzer fan Liudolf (dêr't de namme *Liudolfingen* wei komt). Yn 919 waard Hindrik as Dútske kening keazen. Ien fan syn wichtichste opjeften wie it ryk tsjin de oanfallende Magyaren te ferdigenjen. Hy fersloech harren yn 933 allyksa ûnderwurp de Slaven beëasten de Elbe en de Bohemen. Hy stabilisearre en bewarre de ienheid fan it ryk. 
Syn soan Otto folge him yn 936 op as kening fan Dútslân (Hindrik syn oare soan waard hartoch fan Saksen) en waard ferneamd as Otto de Grutte. Yn 955 fersloech hy de Magyaren foargoed yn de Slach op it Lechfjild en kaam in ein oan de bedrigings oan de súdeast grins. Yn 962 waard Otto troch paus Johannes XII ta keizer kroane. Mei syn regear begjint ek de saneamde Ottoanske Renêssânse.
Syn soan Otto II boaske mei de Byzantynske prinsesse Theophanu. Yn 973 waard Otto II ta Dútske kening en keizer kroane. Doe't er yn 983 ferstoar wie syn soan Otto III noch minderjierrich, dêr't de keizerinne regentes waard. Otto III stoar lykwols jong en hie gjin bern. It keningskip gie doe nei syn neef Hindrik II, sa't der noch hieltyd in Liudolfinger kening wêze koe. Yn 1024 ferstoar Hindrik sûnder dat er soannen hie, sa't de Ottoanske dynasty útstoar en de kroan oergie nei de Salyske dynasty.
Liutgarde wie in dochter fan keizer Otto I en wie troud mei de Salyske hartoch Koenraad de Reade fan Loataringen. Syn oerpakesizzer wie keizer Koenraad II

## Hearskers
### Ottoanske keningen en keizers
*Hindrik de Fûgelder, kening fan Dútslân en hartoch fan Saksen, ferstoarn yn 936
*Otto I de Grutte, keizer fan it Hillige Roomske Ryk en hartoch fan Saksen, ferstoarn yn 973
*Keizer Otto II, ferstoarn  yn 983
*Keizer Otto III, ferstoarn  yn 1002
*Keizer Hindrik II de Hillige, ferstoarn yn 1024

### Oare wichtige Ottoanske hearskers
* Bruno fan Saksen, hartoch fan East-Saksen, ferstoarn yn 880
* Bruno de Grutte, aartsbiskop fan Keulen en hartoch fan Loataringen, ferstoarn yn 965
* Gerberga fan Saksen, hartoginne fan Loataringen en keninginne fan West-Frânsje, ferstoarn yn 969
* Hathumod fan Brunhausen
* Hedwich fan Saksen, hartoginne fan de Franken, ferstoarn yn 959
* Hindrik I fan Beieren, hartoch fan Beieren, ferstoarn yn 955
* Hindrik II fan Beieren, hartoch fan Beieren, ferstoarn yn 995
* Hindrik Raspe
* Herman I fan Tueringen
* Herman II fan Tueringen
* Judith fan Tueringen
* Koenraad I fan Tueringen
* Liudolf fan Saksen, hartoch of greve yn East-Saksen, ferstoarn yn 964/966
* Liudolf fan Swaben, ferstoarn yn 957
* Liutgard
* Loadewyk I fan Tueringen
*Otto I fan Saksen, hartoch fan Saksen, ferstoarn yn 912
*Otto I fan Swaben en Beieren, hartoch fan Swaben en hartoch fan Beieren, ferstoarn yn 982
Gerberga fan Saksen

**Gerberga**, ek wolris **Gerberga fan Saksen**, (* 913 - 5 maaie 969), wie hartoginne fan Lotaringen en keninginne fan Frankryk. Hja wie de âldste dochter fan de Dútske kening Hindrik I en syn twadde frou Mattilde en suster fan keizer Otto I. Hja boaske om politike redens mar hja ûntjoech har as in selsstannich operearjende frou, dy't úteinlik foar har minderjierrige soannen Frankryk regearde. 

## Libben
Gerberga waard yn 913 berne. Har heit wie doedestiids noch hartoch fan Saksen, har mem Mattilde wie syn twadde frou. Gerberga, dy't in Leitname fan it Liudolfyngske slachte krige, wie it twadde bern en de âldste dochter fan Hindrik út dit houlik, allinne har broer, de lettere keizer Otto I wie âlder. Oer har bernetiid is neat bekend. Foar heechaadlike en ek om't hje as heechoplied beskreaun wurdt is hja opwoeksen yn in frouljuskleaster.

### Houlik mei Giselbert fan Lotaringen
Hindrik I liet Gerberga yn 928 boaskje mei de hartoch Giselbert fan Loataringen. Dit houlik waard sletten, sa as yn dy tiid gewoan wie, om politike redens. Hindrik makke trochdat er syn dochter mei Giselbert trouwe liet it oansjen fan Giselbert grutter en ferbûn tagelyk de machtichste eallju út Lotaringen oan it East-Frankyske ryk.
Lotaringen, dat oan de westgrins fan it East-Frankyske grins lei, wie troch de ferparting fan Prüm út de *Lotharii Regnum* ûntstien, dat earder sels yn 843, tegearre mei it East- en West-Frankysk ryk troch de ferparting fan it Karolingyske ryk ûnder de soannen fan Loadewyk de Fromme ûntstien wie. Sûnt dy't tiid hat it in striidpunt tusken de twa Frankenriken west. Nei in lettere ferparting wie it gebiet yn 880 op grûn fan it ferdrach fan Ribemont, folslein oan it East-Frankyske ryk taparte. Yn 911 lykwols hie Giselberts heit nei de dea fan de lêste East-Frankyske Karolinger oan Konrad I de hearrigens wegere en him by it West-Frankyske ryk oansletten. Giselbert, dy't hartoch fan 915 ôf wie, hie lykwols mei de West-Frankyske hearsker rûzje krigen, en hie úteinlik nei inkelde politike setten en fjildtochten trou oan Hindrik I sward. De boask fan Gerberga mei Giselbert paste yn it plan fan Hindrik om it krekt ûntstiene hartochdom oan syn ryk te binen.
Hedwich fan Saksen

**Hedwich fan Saksen, hartoginne fan Frânsje** (*tusken 914 en 920 - 959) wie de dochter fan de Dútske kening Hindrik I de Fûgelder en syn twadde frou Mattilde en suster fan keizer Otto I en mem fan Hugo Capet, fan wa't de Kapetinger ôfstamme.

Hedwich wie jonger as har broer Otto I (* 912) en har suster Gerberga, mar âlder as har broer Hindrik I fan Beieren (*921). Yn 937 of 938 boaske hja mei Hugo de Grutte fan Frânsje. Harren soan Hugo Capet, dy't yn 987 Frânsk kening waard, waard om 940 hinne berne. Oare soannen binne Odo (fan 956 oant 965 hartoch fan Boergonje en Odo-Hindrik (fan 965 oant 1001 hartoch fan Boergonje.

By it ferstjerren fan Hugo de Grutte yn 956 wie har soan Hugo Capet noch net mearderjierrich, dêrom naam har broer Bruno it fâldijskip op him. Bruno hie al yn it fâldijskip fan syn omkesizzer Lotarius I, de soan fan syn suster Gerberga op him naam, en hie krige hjirtroch in grutte ynfloed yn Frankryk.
John Charles Ryle

**John Charles Ryle** ( Macclesfield, 10 maaie 1816 - 10 juny 1900 ) wie de earste Anglikaanske biskop fan Liverpool.
Hy hat dat amt 20 jier (oant syn dea) beklaaid. Yn de ferkundiging fan it Wurd stie Ryle yn de reformatoryske tradysje. Nederlânsk fertalingen fan syn wurken wurde noch altyd in protte lêzen, fral yn de befynlik grifformearde tsjerken.

## Wichtige publikaasjes
* 1856: *Expository Thoughts on Matthew*
* 1857: *Expository Thoughts on Mark*
* 1858: *Expository Thoughts on Luke*
* 1869: *Expository Thoughts on John*
* 1873: *Christian Leaders of the Last Century*
* 1878: *Practical Religion: Being Plain Papers on the Daily Duties, Experience, Dangers, and Privileges of Professing Christians*
* 1879: *Holiness: Its Nature, Hindrances, Difficulties and Roots*
* 1890: *Light From Old Times: or Protestant Facts And Men*
Irma Kamp

**Irma Kamp** (Ynskedee, 3 augustus 1968) is in keunstner. Nei de learareoplieding Tekenjen en Hannewurk (1986-1991) folge se tusken 1991-1993 de oplieding Hegeskoalle foar de keunsten yn Utert. 

Se wurket mei de techniken skilderjen, oaljeferve ( ek wolris sillikoanekit, boekbinerslym en/of soer) op hout, MDF, masonite, sink en stiel. Se wurket figuratyf en fynt har ûnderwerpen (meast minsken) ticht by hûs yn de foarm fan freonen, bern. HJirtroch komt de taskôger yn ferskillende rollen: fan tafallige taskôger oant oabservant oant twongen struner fan in neaken dat hielendal himsels is.
Faak brûkt se hjirby spegelingen en brûkt tsjinstellingen lykas kontrast. In har wurken op stiel 'skildert' se mei soer sadat roastlagen ûntstean. Se skuorret dan ek wol dielen fuort en de oaljeferve is dan om de foarstelling folslein te meitsjen.

Se hat op in soad tentoanstellings stien, bg. by de Stifting Ateliers Vredeman de Vries yn Ljouwert, Snits, Amsterdam mar ek yn Denemark.

## Prizen
*Keunstnerspriis Kiwanis
Pieter Ploeger

**Pieter Ploeger** (Meeden, 1951) is in keunstner út Ljouwert. 

Hy krige syn oplieding oan de Akademy foar Byldzjende Keunsten yn Grins. Syn wurk bestiet benammen út skilderijen, tekeningen en grafyk. It wurk is faak kleurryk en figuratyf. Hy besiket it ûnfermogen fan de minsk om fet te krijen op syn omjouwing út te byldzjen. De twifel en tsjinstridige gefoelens moatte by de taskôger oproppen wurde. Syn lânskippen toane faak Fryslân en Grinslân.

It wurk ûntstiet geandewei by it wurkjen, it leit net foarôf fêst. It is in leafhawwer fan grafyske techniken. Foar syn houtfiken brûkt Ploeger de reduksjemetoade, hy stekt mei in guts de foarrige kleur fuort.

## Keppeling om utens
* Ploeger-kunst.nl
Sjoerdtje Hak

**Sjoerdtje Hak** (De Lemmer, 1945) is in Fryske lânskipsskilder út Wijhe. 
Tusken 1965-1972 krige se skilderlessen yn atelier Jos Lussenburg en waard dosint akwareltekenjen oan *De Muzerie* yn Swol. Sjoerdtje is lid fan keunstnersferiening *Het Palet* yn Swol en fan St. Lucas te Amsterdam. Fierders is se meiwurker fan tydskrift 'Palet' fan útjouwerij Arti.

It figurative lânskip hat meast te krijen mei wetter, it Waad en sompen lykas yn De Alde Feanen. Ek ûnderrûne stikken lân mei wrydske wolkeloften, binne it byldbepalende elemint yn har lânskipsskilderingen.
It lânskip is foar har de grûn fan elke mins. De essinsje fan it lânskip wurdt yn har wurk faak werombrocht ta in sfearbyld. In oare kear binne de lânskippen werjûn mei in soad details. 

Sjoerdtsje makket yn it iepen fjild potleadsketsen om kleur en sfear wer te jaan en wurket dy mei de oantekeningen út yn har atelier ta yn akwarellen en etsen.

Wurk fan Sjoerdtsje Hak hinget yn Museum van Bommel van Dam yn Fenlo, yn gemeentlike en provinsjale kolleksjes, mar ek by partikulieren en by ferskate keunstútlienen.
Lida Boonstra

**Lida Boonstra** (11 maart 1954) is in byldzjend keunstner út Ljouwert. Se krige har oplieding oan de Akademy foar Byldzjende Keunsten Vredeman de Vries yn Ljouwert en oan Akademy Minerva yn Grins (1993). 

Har figurative keunst hat meast as tema Minsk en Dier. Foar har monumintale keunst wurket se leafst mei plaatizer en brûns. De stivens fan it materiaal twingt har ta ferienfâldiging en it weilitten fan oerstallige details. 
Se besiket benammen minskfoarmen en bisten in oar karakter te jaan.

Eksposysjes wienen yn de Skierstins yn Feanwâlden de Sint Josophgalery yn Ljouwert en Goutum.
Lida Boonstra wurket ek yn opdracht.


Ofbyld:Lida Boonstra staalbank 004.jpg|*Staalbank*
Ofbyld:Lida Boonstra-BeeldenGalerie II 053.jpg|sûnder titel
Ofbyld:Lida-Boonstra BeeldenGalerie 022.jpg|sûnder titel
Ben van der Geest

**Benardus van der Geest** (Ljouwert, 24 jannewaris 1949) is in byldzjend keunstner en lesjouwer út Ljouwert. 
 	
De oplieding krige er oan de Akademy Minerva yn Grins. Ben makket trijediminsjonaal wurk. Syn spesjalisaasje is it omsetten fan foto's nei portretten. It materiaal dêrfoar is meast brûns, gips of keramyske materialen as jitstien. Syn libbensmotto: *De keunst duorret lang, it libben is koart* wol er ek ferbyldzje yn syn tiidleaze wurk. 

In soad fan syn bylden stean yn de iepenbiere romte:
*sir Lawrence Alma Tadema (1836-1912) yn Dronryp (1997)
*Boarstbyld fan Jan Jacob Slauerhoff (2001)
*Hendricus Frederik van der Kallen, de skriuwer fan de Havankboeken (2001)
*Portretten keninginne Wilhelmina en keninginne Beatrix, NHL Stenden Hogeschool, Ljouwert (2004)
*Boarstbyld fan Paulus Folkertsma oan de Ald Swettebuorren yn Aldeboarn (2024)


Ofbyld:Jan Jacob Slauerhof.JPG|Jan Jacob Slauerhof, Ljouwert
Ofbyld:Ben van der Geest Alma-steand.jpg|Alma Tadema, Dronryp
Ofbyld:Ben van der Geest Slauerhof Flylân.jpg|*Jan Jacob Slauerhoff*  op Flylân
Ofbyld:Ben van der Geest Havank.jpg|Havank
Ofbyld:Ben van der Geest Beatrix.jpg|*Beatrix*, Ljouwert
Symen Joekes de Geest

**Simon Juuckis de Geest** (*Simen Juckesz.*) wie in Fryske glêsskilder en stêdsboade. Hy is op 9 septimber 1628 te Ljouwert ferstoarn. Hy wie boaske mei Wyts Wibrens.
Harren bern:
* Wijbrand Simonsz. de Geest 
* Gielis Simonsz. de Geest
Ria Groenhof

**Ria Groenhof** (Grins, 17 april 1957) is in byldzjend keunstner en lesjouwer fan De Lemmer. 
Sy krige har oplieding oan de Akademy foar Keunst en Yndustry (AKI) yn Ynskedee. Goenhof hie har earste útstalling yn De Lawei yn Drachten yn 1989. 

Har romtlike bylden binne figuratyf, abstrakt of lizze yn it eksperimintele grinsgebiet. De bylden binne meast fan waarfêst stiel, brûns, beton of kombinaasjes fan materialen. At it heal kin besiket se oan te sluten by de oansteande omjouwing fan it objekt. 

## Wurken
* *De Turfsnijer* - Tsjalbert (1991)
* *De Wachters* - wyk Heidemar op It Hearrenfean (2000)  
* *Fedde Schurer Kultuerpriis* fan Lemsterlân (2001)
* *De Grins fan Greide en Wetter* yn De Lemmer (2002) 
* *De mens in de mens* frijwilligerspriis (2005)
* *De Hege Fonnen* (2006) foar it sport- en kulturele sintrum yn Lemsterlân
* Sportprizen foar de gemeente Lemsterlân (2006)

Groenhof hie eksposysjes yn û.o. galery St. Joseph, de Kuiertocht op De Lemmer yn de Martenatún en oan de atelierrûte Lemsterlân.
Hein Kocken

**Hein Kocken** (Utert, 1945) is byldzjend keunstner mei de dissiplines frij en monumintaal byldhouwen, frij skilderjen en yn opdracht. Syn wurk is figuratyf mar ek wol abstrakt.

## Biografy
Kocken hat syn jeugd trochbrocht yn utert, wêr't hy by syn pake  (glêzenier) foar it earst mei keunst yn oanrekking kaam. Op 18-jierrige leeftyd folge hy op de Ryks Normaalskoalle (letter Rietveldakademy) yn Amsterdam, de oplieding ta tekenlearaar.
Dêrnei waard hy as learling mei gâns ûnthjit binnenhelle troch prof. V.P.S. Esser, ôfdieling: byldhouwen op de Ryksakademy fan Byldzjende Keunsten yn Amsterdam.
Nei twa jierren klassike oplieding begûn de boartlike frijheid fan de 'Rietveld' op te brekken en koe hy de akademy wol ferlitte. Sterk ynspirearre troch Henri Moore begûn syn loopbaan as monumintaal byldhouwer mei de earste skulptueren yn gips te boetsearjen. As earm byldhouwer socht hy nei materialen, dy't goedkeap en dochs noch frijwat duorsum wienen. Sa waarden syn earste bylden makke út karossery, autoplaat, yn de goede foarm slein, laske, smeid en slipe.

Yn 1969 sette hy him ta wenjen yn Alde Leie op It Bilt, dêr't no party grutte skulptueren yn brûns fan him steane. De frij-dragende karrossery-technyk fan plaatizer waard al gau ferfongen troch dizze technyk yn de brûns-legearing gielkoper te ferwurkjen, mei in útstrieling dy't net ûnderdie foar jitten brûns. Sa koenen foar in bytsje jild grutte skulptueren makke wurde, dy't hielendal yn eigen atelier makke waarden.     

Om de jierren '80 hinne, doe't de demokratisearring ek yn it opdrachtefjild krekt tapast waard en allinnich mei iepenbiere ynskriuwings de opdrachten fan de oerheid noch ferjûn waarden, wie it dien mei de karriêre as byldhouwer. In perioade mei in soad oare aktiviteiten lykas skipsrestauraasjes en ynterieur/design mei ferbouwingen folgen. It wurd 'keunst' waard in flok.

Oant yn 1999 der fan folle kanten sa oan him lutsen ward, om dochs wer wat yn de keunst te dwaan, gie hy rtroch de knibbels en makke in tal lytse skulptueren.
Troch in boppe ferwachting grut súkses kaam hy werom yn de keunst en begûn yn 2001, nei fjirtich jier wer te skilderjen.               

Neist non-figuratyf wurk makket hy no in soad figuratyf wurk, yn it skilderjen mar ek yn byldhouwen binne beide rjochtingen fertsjintwurdige.                                                
Ek it portret is troch him op in hiel eigen wize delset. Yn syn searje 'Masquerade' hat hy in oantal figueren portrettearre yn in tige grut formaat op Japansk ryspapier, wêrby't fuort de fraach opsmiten wurdt:'Giet it hjir om de persoan?' of 'ferskûlet dizze him efter syn/har masker?'
Frans Ram

**Frans Ram** (Schiedam, 23 maart 1948) is in byldzjende keunstner út Hegebeintum. Ram folge in oplieding oan de ABK Willem de Kooning yn Rotterdam. Hy makket figurative mins- en bistefigueren yn brûns. Syn abstrakte wurk makket er benammen fan natuerlike materialen as moarmer, granyt of hurdstien. Op It Amelân stean fiif bylden fan syn hân. By gelegenheid fan de 800e Súdlaardermerk, makke hy yn 2000 in libbensgrut monumint fan in hynder en twa keaplju. Tema fan syn wurk is Natoer en Lânskip, soms realistysk, dan wer abstrakt. As materiaal brûkt Ram waarfêst stiel, brûns en kombinaasjes fan materialen. Hy wurket frij, mar ek wol yn opdracht. 

## Wurken <small>(in kar)</small>

Ballum
* *De Dykwachters* (1991), Reewei
* Hynders (1998), Jelmerawei 1

Damwâld
* Master Klok (1999), Foarwei/Achterwei

Formearum
* Willem Barentsz (1996), Badwei

Garyp
* Klaas Koopmans (2005)

It Hearrenfean
* Abe Lenstra (1994), by it stadion
* Wim Duisenberg (2007), Lindegracht

Hallum
* *[[Freark fan Hallum]]* (1978), Gedempte Haven

Hollum
* Hidde Durks Kat (1994), Hidde Dirks Katstrjitte

De Jouwer
* *De Wannelers* (1989)

Nes
* Kardinaal de Jong (1982), Kardinaal de Jongwei

Sint Jabik
* *[[De Slykwurker]]* (1983)

Snits
* *Touslagger* (2003), Bockemakade, yn opdracht fan Lankhorst 

Warkum
* Boarstbyld Jopie Huisman (2001)

Tsjummearum/Koehoal
* *De Waadfisker* (2004)

Súdlaren
* Súdlaardermerk Monumint (2000), Stasjonsstrjitte

It Hearrenfean
* Wim Duisenberg (2007), Lindegracht

Burgum
* Poepekrús (2009), Simmerwei

Frans Ram hie eksposysjes yn Museum Willem van Haren (2007)
Sjoukje Ultzen

**Sjoukje Ultzen** (Ljouwert, 18 april 1936) is in byldzjend keunstner. Se krige har oplieding oan de ABK Vredeman de Vries yn Ljouwert. Har earste wurk út 1987 wienen ambachtlike bylden dy't faak in anekdoatysk útgongspunt. 

Sjoukje Ultzen wol de minsklike emoasje en relaasjes útbyldzje op sa'n wize dat men ta de kearn komt. It weilitten fan details moat dêrby helpe. It binne faak lange slanke foarmen mei in eigen sinjatuer. Har meast figurative wurk is faak fan brûns. Se wurket ek yn opdracht.
 
Ultzen hie û.o. eksposysjes yn Galery Goutum, It Hannemahûs en ferskate plysjeburo's. Wurk is oankocht troch bedriuwen en partikulieren mar ek troch de gemeente Ljouwert, de feriening Doarpsrûnte yn Ysbrechtum en de fâden fan it Poptaslot te Marsum.


Ofbyld:Sjoukje Ultzen Mystic Woman.jpg|*Mystic Woman*
Ofbyld:Sjoukje Ultzen Tegearre.jpg|*Tegearre*
Ofbyld:Sjoukje Ultzen Moeting.jpg|*Moeting*
Ofbyld:Sjoukje Ultzen Still going on2.jpg|*Still Going On*
Ofbyld:SculptureOBAmsterdam2017.jpg|Wurk yn de Openbare Bibliotheek fan Amsterdam (OBA), 2017
Jikke van de Waal-Bijma

**Jikke van de Waal-Bijma** (Stiens, 12 april 1952) is in byldzjend keramiste en leararesse út Wynjewâld. Se folge de learare-oplieding Hannewurk yn de stêd Grins. 

Hja wurket ûnder it motto:

*Neat en nimmen is folmakke*,
*Krekt it ûnfolmakke*
*Jout in folmakke byld fan de minsk*

De mins yn al syn ferskiningsfoarmen sit bytiden finzen yn himsels en siket om nije foarmen yn it kontakt mei de wrâld om him hinne. De yndividuele mins siket om lykwicht yn in groep of in oare kultuer mar bliuwt kwetsber yn de ferbining mei oaren. De kommunikaasje giet faak troch hâlding en gebeart.
Van de Waal-Bijma makket har bylden yn klaai en yn brûns. De iene kear figuratyf, in oare kear abstrakt.

Nei in útnûging foar de Biennnale yn Florâns wûn se in 5e priis yn de kategory skulptueren/ynstallaasjes. 
Yn april/maaie hat hja in eksposysje yn Goutum, mei leararen fan de Klassike Akademy Grins)
30 Seconds to Mars

**30 Seconds to Mars** is in rockband út Los Angeles (Feriene Steaten). De band is yn 1998 oprjochte. De earste hit fan 30 Seconds to Mars ferskynde yn 2002, *Capricorn (A Brand New Name)*.

## Bandleden
* Sjonger Jared Leto
* Gitarist Tomo Miličević
* Drummer Shannon Leto

## Diskografy
### Albums
* 2002: *30 Seconds to Mars*
* 2005: *A Beautiful Lie*
* 2009: *This Is War*
* 2013: *Love, Lust, Faith and Dreams*
* 2018: *America*
* 2023: *It's the End of the World but It's a Beautiful Day*

### Singles
* 2002: *Capricorn (A Brand New Name)*
* 2003: *Edge of the Earth*
* 2005: *Attack*
* 2006: *The Kill*
* 2006: *From Yesterday*
* 2007: *A Beautiful Lie*
* 2009: *Kings and Queens*
* 2010: *This Is War*
* 2010: *Closer to the Edge*
* 2010: *Hurricane*
* 2013: *Up in the Air*
* 2013: *Do or Die*
* 2013: *City of Angels*
* 2017: *Walk on Water*
* 2018: *Dangerous Night*
* 2018: *Rescue Me*

## Keppeling om utens

* Offisjele webstee.
Muorre fan Antoninus

De **Muorre fan Antoninus** of Antoninuswâl is in ferdigeningswal fan seaden en stiennen dy't troch de Romeinen boud waard yn wat tsjintwurdich de sintrale belt fan Skotlân is. De muorre rint oer 60 kilometer fan Old Kirkpatrick yn West Dunbartonshire op de Firth of Clyde oant Bo'ness, Falkirk, op de Firth of Forth. 

## Doel
It bouwen fan de Muorre fan Antoninus begûn yn 142, ûnder it bewâld fan keizer Antoninus Pius, troch Quintus Lollius Urbicus en waard kompletearre yn 144. 

Mei de bou wienen de Romeinen fan doel dizze yn it plak komme te litten fan de Muorre fan Hadrianus, sa'n 160 km nei it suden ta, om dêrmei de grins fan Brittanje fierder nei it noarden op te skowen. Mar wylst de Romeinen dwaande wienen tydlike fortifikaasjes te bouden en kampen foar it leger oan te lizzen, slagge it harren net om de Keltyske befolking yn it noarden te passifisearjen en hienen te krijen my ferskate oanfallen. De Romeinen neamden it lân te noarden fan de muorre *[[Caledonia]]* en harren bewenners Kaledoanjers. 

De Muorre fan Antoninus wie in stik minder goed boud as de Hadrianusmuorre, mar noch altyd massyf en yndrukwekkend. Yn amperoan twa jier waard it kompletearre en ynrjochte as de noardlikste grins fan it Romeinske Ryk yn wat sy as in kâld en ferlitten lân beskôgen. De muorre seach derút as in grutte ierden wâl fan goed fjouwer meters heech, mei oan de noardkant in wide grêft en in Romeinske militêre wei dy't der flak efter rûn. De Romeinen bouden om de twa milen in fort. It bêst oerbleaune fort mar ek ien fan de lytsten is dy fan Rough Castle Fort.

Krapoan tweintich jier neidat er boud wie, waard de muorre al wer ferlitten. Yn 164 lutsen de Romeinen har tebek efter de Hadrianuswâl, en waard it gebiet werom jûn oan stammen dy't der wennen. Nei in rige oanfallen yn 197, arrivearre keizer Septimius Severus yn 208 yn Skotlân om de grins yn it noarden op 'e nij feilich te stellen en lit parten fan de muorre reparearre. Dizze besetting soe mar in pear jier duorje, dochs waard de wâl troch lettere Romeinske skriuwers ek wol oantsjutten as de **Severuswâl**.

## Distiid
Hoewol't de muorre troch de tiid hinne bot te lijen hân hat en distiid sawat alhiel ferwoaste is, binne der noch hieltyd stikken fan de muorre te sjen yn Bearsden, Kirkintilloch, Twechar, Croy, Falkirk en Polmont.

## Sjoch ek
* Skiednis fan Skotlân
* Brittanje
* Muorre fan Hadrianus
* Ferovering fan Brittanje

## Keppeling om utens
*  http://www.athenapub.com/antwall1.htm
*  http://www.roman-britain.co.uk/military/roman-frontier-systems/the-antonine-wall/
*  http://www.almac.co.uk/FalkirkTCM/Rome.htm
*  http://www.kilsyth.org.uk/
Sazaky

**Sazaky** of **Saza** (Sazaky: *Zaza*), ek **Kirmanjki** of **Dimli** neamd, is in taal dy't sprutsen wurdt yn it easten fan Anatoalje. It is in Yndo-Jeropeeske taal dy't by de Noardwestiraanske talen heart. It krekte tal sprekkers is net wis, mar der wurdt oannaam dat it yn Turkije om de 2 miljoen lizze sil.

## Keppelings om utens
* http://diq.wikipedia.org/wiki/Pela_Seri Wikipedy yn it Sazaky
* http://zazanews.de.tl/ Zaza Nijs Sjoernaal
* http://www.ethnologue.com/subgroups/zaza-gorani Ethnologue on Sazaky (language)
* http://zazaki.de/english/index.htm Akademysk Undersykssintrum fan it Sazaky
* http://www.zazakikozmos.org/ Alinne Sazaky nijs
Douwe Elias

**Douwe Elias** (folsleine namme: **Douwe Elias Kamstra**; Ljouwert, 19 oktober 1952) is in Fryske romantysk-realistyske keunstskilder út Frjentsjer. 
Elias krige tusken 1974-1979 syn oplieding oan de Akademy Minerva yn de stêd Grins.
Hy basearret him op de âlde ambachtlike skilderkeunst.
Syn fassinaasje giet benammen út nei eigenskippen fan fervesoarten en fan kleuren.
De minsken yn syn wurk binne dúdlike types, mar sjogge dochs wat mysterieus om har hinne. Ljocht, skaad en komposysje drage deroan by. Syn eigen styl falt net ûnder moadieuze streaming, mar kin rekkene wurde ta de Noardlike Realisten.

## Underwerpen
Alde swart-wyt foto's binne in oare ynspiraasjeboarne, mar ek:
*Geastlik beheinde bern. Soks komt nei alle gedachten trochdat hy is de soan is fan âlden dy't yn it blû wurken. 
*Lân- en stêdsgesichten, faak driigjend
*Kafee-ynterieurs mei romtlike wurking
*Neakens
*Utsjoch út syn atelier wei

Sûnt 1999 hat Douwe Elias ek de galery yn it pân fan de eardere Frjentsjerter Krante oan de Eise Eisingastrjitte yn Frjentsjer. Eksposysjes fan syn wurk wienen û.o. yn it Frysk Museum, 't Coopmanshûs en It Prinsessehof.
Wurken binne ek kocht troch grutte bedriuwen as bg. FBTO, Nuon en ING. 
Fierders is syn wurk opnaam yn de samlingen fan:
* Nationale Nederlanden
* Frysk Museum
* Drintsk Museum
* Avéro Achmea
* Loyens & Loeff
* Gemeente Ljouwert (portret Keningin Beatrix)
* Ryksuniversiteit Grins (professoareportretten)
* Tresoar (portretten winners Gysbert Japicxpriis)

## Publikaasjes
* *Douwe Elias*,  utj. Van Speijk, Venlo;
* *ups & Downs*,  utj. Waanders, Swol;
* *Ware Grootte*, uitg. Friese Persboekerij, Ljouwert.
Paul McCartney

Sir **James Paul McCartney** (Liverpool, 18 juny 1942) is in Britsk popsjonger en komponist. Hy waard ferneamd as de basgitarist, pianist, gitarist, sjonger en songwriter fan The Beatles; dat bleau er oant it útelkoargean fan The Beatles yn 1969. Dernei stifte er yn 1971 de groep Wings dêr't er oant it útelkoargean yn 1981 foaroanman fan wie. Sûnt spilet er mei wikseljende muzikanten. Syn nûmers skriuwt er allinnich of yn gearwurking mei oare ferneamde artysten. Sûnt de njoggentiger jierren fan de 20e iuw skriuwt McCartney ek klassike muzyk.

## Keppelings om utens
* Paul McCartney's offisjele websiden
* www.paulmccartneymemoryalmostfull.com “Memory Almost Full” World Forum
Frâns Faber

**Frâns Faber** (14 juny 1950) is in Fryske keunstskilder en dosint út Allingawier. Hy wennet op boerepleats "De Frije Wyn" yn de Parregeaster Mar. Faber krige syn oplieding oan de Keunstakademy Vredeman de Vries yn Ljouwert en spesialisearre him bynammen yn grafyk oan de ABR Minerva yn Grins.  

Syn frije wurk omfettet grafyk, tekeningen en skilderijen. Hjirfoar brûkt Frâns akryl, oaljeferve, potlead, linosneed en drûge nulle. Minsk en bist steane dêryn faak sintraal. It wurk is figuratyf. Faber jout ek les, thús yn syn atelier "De Frije Wyn" en oan de byldzjende ôfdieling fan it Sintrum foar de Keunsten A7 (eartiids Kreativiteitssintrum De Cirkel) op It Hearrenfean.

Foar de gemeente Nijefurd makke er ea in karikaturale lispuzel en foar it 100-jierrich bestean fan Frico Warkum (2000) in print yn de drûgenulle-technyk.
By it grutte publyk is Frâns Faber bekend troch syn karikaturale jieroersjoch op de Aldjiersbylage fan de Ljouwerter Krante. 
Eksposysjes fan him wienen ûnder oaren yn galery Lauswolt, meast resint by museum Mohlmann yn Appingedaam (2008)


Ofbyld:Frâns Faber Maraton akryl op paniel.jpg|Maraton, akryl op paniel
Ofbyld:Frâns Faber Grutte Pier.jpg|Grutte Pier
Ofbyld:Frâns Faber Deidream I 197-253mm.jpg|Deidream
142

## Foarfallen
* Benoarden de Muorre fan Hadrianus wurdt yn Skotlân yn opdracht fan keizer Antoninus Pius in begjin makke mei de bou fan de Muorre fan Antoninus.

## Berne

## Ferstoarn
144

## Foarfallen
* Yn it noarden fan Skotlân wurdt de bou fan de Muorre fan Antoninus foltôge.

## Berne

## Ferstoarn
164

## Foarfallen
* De Romeinen ferlitte de Antoninuswâl yn it noarden fan Skotlân en loeke harren tebek efter de Hadrianuswâl. It gebiet wurdt op 'e nij yn besit nommen troch de Kaledoanjers.

## Berne

## Ferstoarn
208

## Foarfallen
* It noarden fan Skotlân wurdt troch keizer Septimius Severus op 'e nij oermastere en lit de Muorre fan Antoninus reparearre.

## Berne
* Aleksander Sevearus, keizer fan it Romeinske Ryk.

## Ferstoarn
Hindrik de Fûgelder

**Hindrik I**, better bekend as **Hindrik de Fûgelder** (Dútsk:*Heinrich der Vogler* of *Heinrich der Finkler*, Latyn:*Henricius Auceps*) (om 876 hinne - Memleben, 2 july 936) wie fan 912 ôf Hartoch fan Saksen en fan 919 oant syn dea kening fan Dútslân. 

Hy wie de soan fan hartoch Otto de Ferljochte fan Saksen en Hedwig fan Babenberch en wie in pakesizzer fan Liudolf. Yn 919 waard er yn Fritzlar troch de Frankyske en Saksyske oanfierders as kening fan de Eastfranken keazen. Ien fan syn wichtichste taken wie de ferdigening fan it ryk tsjin de hieltyd wer oanfallende Magyaren (Hongaren). Dy fersloech er earst beskiedend yn 933 by de Unstrut. Itselde jier ûnderwurp er de Elbe-Slaven en Bohemen. Dêrtroch koe er it ryk fan binnen út delbêdzje. Ien fan syn politike doelen wie it meitsjen fan in ryksienheid. Dat woe er dwaan troch de yn 929 fêstleine Quedlingburger hûswet, dêr't yn fêstlein wie dat syn twadde soan Otto syn direkte opfolger wurde moast. De oare soannen waarden mei in hartochstitel tefreden steld. Mei kening Otto I kaam der ien fan de meast wichtichste persoanen fan it Hillige Roomske Ryk op de troan.

Hindrik krige as bynamme *De Fûgelder*, omdat hy op fûgeljacht west hawwe soe doe't men him ynljochte oer syn keningskar. Mooglik stammet dy anekdoate út de 12e iuw.

Yn de tiid fan de Dútske romantyk soe Hindrik in populêre figuer wurde en noch letter ûnder it nasjonaalsosjalisme krige er ek in soad omtinken - benammen yn rûnten fan de SS (en Ahnenerbe).
Marian Hulshof

**Marian Hulshof** (Zeddam, 1951), is in keunstner út Fryslân. Se krige har oplieding oan Akademy Minerva yn Grins. Dêrfoar joech se les oan de Hegeskoalle Van Hall Larenstein (Ljouwert) en de Frije Skoalle (De Haach). 

Sûnt 2003 makke se skilderijen mei ferve en tekstyl. Dy beide geane op in bysûndere wize yn inoar oer. Tema yn har wurk is fitaliteit. Natuer nimt besit fan ‘e kultuer.

## Eksposysjes (kar-út)
Open Stal, Aldeberkeap (2013); Skierstins, Feanwâlden (2013); WTC Ljouwert, Ljouwert (2012); CBK Drinte, Mythe van de Natuur(2012); Drents Friese Wold Appelskea, *Mythe van de Natuur* (2012); De Werkvloer, Utert (tegearre mei Birgitte van Os) (2012); Fraeylemaborg, Slochteren, Gerrit van Houten Priis (2011); Galerie Arteria, Dwingelo (mei Arno van Valburg) (2011); De Bornse Synagoge, Borne, *Mysterious Nature* (solo) (2011); Galery BAS, Snits, *Ingrepen in de natuur* (2011); Oranjewâld, Museum Belvédère, NOK (2010); Ayrspace, Ayr, Ontario, Kanada, *International Women Celebrate!* (2010); Frysk Museum - Blokhûspoarte, *De grote ontsnapping* (2010); Sosjale Fersekeringsbank, Grins (2010); Keunstrûmte Hiemstra, Aldeberkeap, *700 jaar Stellingwerven* (2009); De Friesland, Ljouwert (solo) (2009); Galery fan De Lawei, Drachten (2009); Pictura, Grins (2009); De Friesland, Ljouwert (2009); Westergasfabryk, Amsterdam (2008). 


Ofbyld:Marian Hulshof 2009-01 Embraceable.jpg|*Embraceable*, akryl, oalje, tekstyl op linnen, 75x105
Ofbyld:Marian Hulshof 2009-01 Voluptuousness.jpg|*Voluptuousness*, akryl, oalje, tekstyl op linnen, 75x105
Ofbyld:130526 9930a Marian Hulshof, Distortion jpg 580.jpg|*Distortion* (2013), akryl, tekstyl op linnen, 100x160


## Bibliografy
* *Open Stal*. Katalogus mei kuierrûte. Aldeberkeap (2013)
* *Mythe van de Natuur*. Katalogus (2012)
* *Uit de Kunst. Catalogus Jubileumtentoonstelling 1986-2011*. Stichting de Bornse Synagoge (2011)
* *Landverwanten*. De Marne: Stichting Kunst aan Huis (2010)
* *Laandschop*. Aldeberkeap: Stichting Prop (2009)
* *Jong Talent 2008*. Amsterdam: ArtOlive (2008)
* *Beyond Borders*. Grins: eigen behear (2008)
* *Eineksamenkatalogus*. Grins: Akademy Minerva (2008)
* *Leren Interviewen* (hbû-metoade). Grins: Noordhoff (2013)

## Literatuer
* , *Schilderen met stof*. Leeuwarder Courant, 14 juny 2013
* , *Nederige kunst in groots Drents Friese Wold*. LC, 28 july 2012
* Omrop Fryslân, K-rûte - * Kunstenaarsportret van Marian Hulshof*. Utstjoerdatum: 10 jannewaris 2010.
*  - *Geworteld in niemandsland*. 23 desimber 2009.
*  - *Schoonheid van karakterbomen*. Friesch Dagblad, 16 desimber 2009.
*  - *Aanstormend talent in De Galerij*. Ljouwerter Krante, 5 juny 2009 
*  - *Mooie Ontaarding*. Ljouwerter Krante, 5 septimber 2008

## Keppeling om utens
* Webstee fan Marian Hulshof.
Zeddam

**Zeddam** (Nedersaksysk: *Zerrem*) is in doarpskearn yn de gemeente Montferland yn Gelderlân. It doarp leit oan de foet fan it Montferlân en de Bergherbosk. Zeddam leit oan de wei fan Doetinchem nei 's-Heerenberg. Dy wei gie eartiids rjochttroch, mar sûnt it begjin fan de 21e iuw wurdt it ferkear om Zeddam hinne laat. Yn 1969 waard Vinkwijk by Zeddam foege.

Der komme in soad toeristen fanwege it moaie boskgebiet dêr't Zeddam neist leit.

It doarp bestiet út trije dielen: 
* it heger lizzende *Boppedoarp*
* it leger lizzende *Underdoarp* 
* tuskenyn it *Middendoarp*

Yn it Boppedoarp stiet de roomsk-katolike Sint Oswaldustsjerke dêr't it âldste diel fan út de 12e iuw komt. Zeddam is de iennichste Nederlânske parochy mei Sint Oswaldus as beskermhillige. Neist de Oswaldustsjerke stiet in lytse Nederlânsk Herfoarme tsjerke. Ek stiet yn it boppedoarp de âldste mole fan Nederlân, De Greeflike Nôtmole. Dy beltmole datearret al fan foar 1441. De oare mole yn Zeddam is De Folharding, in beltmole út 1891.


Ofbyld:Zeddam, Sint Oswaldkerk RM9289 positie1 foto9 2012-07-22 15.50.jpg|Sint-Oswaldustsjerke
Ofbyld:Torenmolen.jpg|De "Greeflike Nôtmole"
Ofbyld:2007-07-19 13.19 Zeddam, molen2.JPG|De *Volharding*
Hindrik de Hillige

**Hindrik II**, mei de bynamme **de Hillige** ( Bad Abbach by Hildesheim, 6 maaie 973 - Grone, 13 july 1024 ), wie fan 1002 ôf kening fan it Eastfrankyske ryk (*Regnum Teutonicorum*) en keizer fan it Hillige Roomske Ryk fan 1014 - 1024.

## Libben
Hy wie de soan fan de Beierske hartoch Hindrik II, "de Rûzjesiker", en syn frou Gisela. Hy wie de oerpakesizzer fan Hindrik I dat stamde út de Beierske sydline fan de Ottoanen. Nei't er op 9 july 1002 as Eastfrankyske kening kroane wie, kroane paus Benediktus VIII him op 14 febrewaris 1014 as keizer fan it Hillige Roomske Ryk. Hindrik II wie mei keizerinne Kunigunde boaske; hja krigen gjin bern. Dêrtroch wie Hindrik II de lêste keizer út it laach fan de Ottoanen.

Oars as syn foargonger Otto III konsintrearre Hindrik II him op it ryksgebiet noardlik fan de Alpen. Hy fierde foaral ferskate kearen oarloch mei Poalen en gie mei tsjinsin trijeris nei Itaalje. Yn syn tiid kaam it ta in yntinsivearring fan it keningsbewâld. Fan binnenút makke Hindrik it ryk fêster troch neiere persoanlike en politike bannen mei de tsjerke. Troch skinkings en nije stiftings soarge hy derfoar dat de bisdommen fêste punten fan de keninklike macht waarden en krige hy dêr tsjinstbetoan foar werom. Hy besocht boppedat de keninklike macht fan it rykskleaster fuort te sterkjen, dat in part fan it ryksleger levere. Yn 1007 stifte hy in bisdom yn Bamberch.

Yn 1010 skonk hy Sillva Fulnaho (it wâld fan Vollenhove) oan it bisdom Utert. Dat wie feitlik it begjin fan it Oersticht.
Hy rjochte in soad skoallen op, ferdigene de ryksgrinzen en die war om frede te stiftsjen en de tsjerke ta ûntwikkeling te bringen. Hindrik begûn oan de bou fan de katedraal fan Bazel. Op lettere âldens krige er in ferlamming. Alhoewol't er graag muonts wurde wold hie, bleau hy syn taak fean hearsker folbringen.

## Hillich ferklearre
Hindrik waard, as ienige Dútske keizer, yn 1146 hillich ferklearre troch paus Eugenius III. Syn hjeldei is op 13 july. Hindrik is beskermhillige fan de bisdommen Bamberch en Bazel, fan de perarsen sûnder bern, fan de keningen en hartoggen en fan de handikepten.

De kronyk fan Thietmar fan Merseburg, dy't troch de kening yn 1009 as biskop fan Merseburch beneamdt waard, jildt as wichtichste boarne oar Hindrik II en syn tiid. It wurdt foar de tiid fan Hindrik II sels as haadoerlevering besjoen.
Saskia Zuiderduin

**Saskia Zuiderduin** (Haarlim, 11 augustus 1951) is in keunstneresse en edelsmid út Rûgehuzen. Se krige har oplieding oan de fakskoalle yn Schoonhoven. Sûnt 1973 wurke se yn har atelier yn Snits en krige yn 2004 in nij atelier yn Rûgehuzen.

Troch it bewurkjen fan har materiaal, faak edelmetaal wol se ek spoaren fan har eigen enerzjy sichtber meitsje. Troch in eigen wize fan fyljen, seagjen en pûnsjen ûntstiet alle kearen in sieraad mei in unyk karakter. 
Se mei graach archetypen en symboalen brûke dy't gefoelsassosjaasjes oproppe. Yn 2008 wurke se gear mei twillingsuster Gusta Zuiderduin, in keunstneresse yn filt, wol en side.

Yn 1998 wûn hja it Nasjonale Diamant Konkoers. Saskia Zuiderduin wurket ek yn opdracht. Sa makke se yn 1998 in gelegenheidsleppel foar de Provinsje Fryslân. By it grutte publyk is se bekend troch it meitsjen fan de Sulveren Skries (1999). Dy priis wurdt jierliks útrikt foar it bêste inisjatyf op it mêd fan (agrarysk) natoer- en lânskipsbehear. Fierders makke se boargemasterkeatlings foar de gemeenten Wymbritseradiel en Snits. It Frysk Museum hat sulveren skalen fan har oankocht. Tentoanstellingen fan Zuiderduin wienen op de Holland Art Fair en it Vos Maupertuus Grins.
Jacobus Zantema

**Jacobus W. Zantema** (Dearsum, 3 maart 1918- Ljouwert, 1 desimber 2008) wie de redakteur fan it Frysk wurdboek fan Zantema. Hy skreau ek de Fryske bernebibel ‘Bliid boadskip’ (1965), mei 43 bibelferhalen. It earste eksimplaar fan dit troch de KFFB útjûne boek is yn septimber 1965 oanbean oan Keninginne Juliana op Paleis Soestdijk.  

Zantema wie skoalmaster yn Jelsum-Koarnjum, dêr’t er jierrenlang wenne hat. Hy wie frijwilliger by de Fryske Akademy dêr't er meiwurke oan de tarieding fan it Fryske wurdboek. Fan ein 1977 oant maart 1981 wie er offisjeel yn tsjinst as redakteur fan it wurdboek dat yn 1984 útkaam. Zantema waard njoggentich jier en stoar yn syn wenplak Ljouwert.
Osingastate (Skettens)

**Osingastate** wie in state by Skettens, by de buorskip Sotterum. Fan oarsprong hat it nei alle gedachten in sealstins west, boud yn 'e 15e iuw. De state hat bewenne west troch Skelte fan Aysma. Yn de tiid dat Jabik Stellingwerf it gebou tekene hat, likernôch 1722, wie it dúdlik in state. Letter, mooglik om 1743 hinne, is it in pleats wurden, mar it hat hieltyd noch it grutte hiem en de grêft fan de state. De pleats baarnde yn 1982 ôf, wêrnei't der in bungalow mei stâlen foar yn it plak kaam.

De *Van Osingawei* yn Skettens is neamd nei dizze state.

## Sjoch ek
* Osingastate (Kimswert) yn Kimswert
* Osingastate (Dronryp) yn Dronryp.
* Osingastate (Langwar) yn Langwar.

## Keppeling om utens
* Oer de Osingastate fan Skettens
Peter Vassilev

**Peter Vassilev** (Varna, 26 jannewaris 1943 - Frjentsjer, 18 desimber 2011) wie in keunstner fan Bulgaarsk komôf dy't sûnt 1972 yn Frjentsjer wenne. Hy hie in galery oan de Frjentsjerter Fiverstrjitte.

## Libben en wurk
Vassilev wie in ambachtlik skilder fan lânskippen, stedsgesichten, portretten, bisten, blommen en komposysjes. It grutste part fan syn wurk is figuratyf.

Vassilev komt út in muzikale famylje dy't him nei it konservatoarium ta hawwe woe. Mar hy die syn eigen sin en gie nei de keunstakademy yn Sofia. Hy hie op 't lêst lykwols sá syn nocht fan it skilderjen, dat er nei syn eksamen syn skilderspul ferkocht. Mei de band "Louis Duvel Kwintet" bedarre er by tafal yn Nederlân. Nei in baantsje as glêzewasker en etaleur hied er in skoftke in eigen reklamestudio dêr't er promoasjefilmkes makke. Hy gie lykwols troch mei te skilderjen en begûn skilderkursussen te jaan.
 
Sa'n tritich jier lang joech er lessen yn de Koornbeurs fan Frjentsjer, en syn nije leslokaasje wie yn Tsjom. It wurkjen oan in doek ûnderbriek er sa no en dan troch in stikje op de piano te spyljen. Hy hie gjin foarkar foar materiaal, mar brûkte it materiaal dat it bêst de sochte sfear nei foaren bringt. Dat wie de iene kear oaljeferve op doek, in oare kear in akwarel of tekening.

As dosint tekenjen en skilderjen wie Vassilev as freelanser en artistyk adviseur ferbûn oan de Talens-skoalle yn Heelsum. Sa teste er nije meunsters fan ferveprodukten en tekenpapier. Fierders wied er yllustrator foar de boeken út de *The fine Arts*-rige (gouachetechniken, pasteltechniken, teken- en akwareltechniken) en *Ons Landschap in Beeld*. Boppedat wie er meiwurker oan it keunstmagazine "Atelier" en fan Teleac. Alle wiken makke er in cartoon foar de *[[Frjentsjerter Krante]]*. Ek yn de *[[Friesland Post]]* ferskynden cartoons fan syn hân.

## Oer syn wurk
*   - *Peter Vassilev in kleur* (2011)
* DVD / CD-ROM *2500 skilderingen en tekeningen* 
* DVD *Masterclass mei Peter Vassilev* (lânskip yn akwarel)
* boek *Friesland mei pinsiel* (akwarellen)
Klemens fan Aleksanderje

**Klemens fan Aleksanderje** (*Titus Flavius Clemens*) (wierskynlik Atene, ±150 - 215) wie in wichtige kristlike skriuwer en haad fan de Kategeteskoalle fan Aleksanderje. Hy wie in foaroansteand learaar en wurdt beskôge as ien fan de Tsjerkfâden.

## Libben
Oer it libben fan Klemens is net folle bekend. Neffens Epiphanius Scholasticus, in Grykske skriuwer út de 6e iuw, waard hy yn Atene berne. Syn âlden wienen nei alle gedachten heidenen út in ryk sosjaal milieu. De protte oanhellings yn syn skriften fan de Grykske literatuer wize derop dat er in hege oplieding genoaten hie. Yn Aleksanderje wie Klemens de learling fan Pantaenus. Hy stiet ek bekend ûnder de skûlnamme "de misjonaris fan de yntellektuele elite".

## Wurk en ynfloed
Klemens stiet bekend as in fûl tsjinstanner fan it Gyliasme. De Joadsk-Grykske lear fan de Logos wie it mulpunt fan syn godstsjinstige-filosofyske beskôgings. 

Hy besocht it Grykske tinken yn de kristlike leauwenslear in wiisgearich fûnemint te jaan en ûntwikkele dy fierder. Ek wie hy fan betinking dat de Bibelske skriften ek in allegoaryske (sinnebyldige, geastlike) tapassing hienen. De Bibel sels beskôge hy letterlik as de stim fan God. Klemens spruts yn dy sin fan "Hillige Letters en Wurdlidden," om te omskriuwen hoe't de stim fan Kristus brûk makket fan it skriftlike oerlevere Wurd fan de apostels en profeten.

Lang om let is hy ek de earste skriuwer yn de kristlike tradysje dy't útdruklik Boedha fermeldet yn syn teksten. Nei alle gedachten waard dat him ynjûn troch syn learmaster Pantaenus dy't nei Yndia west hie.

## Skriften

* *Protrepticus*
* *Paedagogus*
* *Stromata* of *Stromateis*

## Keppeling om utens
* Dr. B.A. Zuiddam, Heilige Letters en Lettergrepen, De Funksje en it Karakter fan Skriftgesach yn de twadde Iuw, sa as dat nei foaren komt yn de wurken fan Ignatius fan Antiochje, Irenaeus fan Lyon en Klemens fan Aleksanderje. (Dissertaasje UOVS 1996, Dutch, pdf)
215

## Foarfallen

## Berne
* 9 septimber - Lucius Domitius Aurelianus, keizer fan it Romeinske Ryk (stoarn 275)

## Ferstoarn
* Klemens fan Aleksandrje, wichtige kristlike teolooch.
Alexander Comrie

**Alexander Comrie** (16 desimber 1706, Perth – desimber 1774, Gouda) wie in griffoarmearde predikant en ien fan de lêste fertsjinwurdigers fan de Fierdere Reformaasje. Hy fersette him tsjin de opkommende geast fan Ferljochting. Sawol Abraham Kuyper (ARP) as Gerrit Hendrik Kersten (Steatkundich Grifformearde Partij) fielden har troch Comrie ynspireare.

Alexander Comrie stamme fan memmekant fan Andrew Gray ôf. Om syn 22e hinne kaam Comrie nei Hollân, dêr't er troch in pear rike freonen by steat steld waard om teology te studearjen. Op 1 maaie 1735 waard er befestige yn Woubrugge, dêr't er 38 jier bleaun is. Yn 1773 gie er mei emeritaat. Hy festige him dêrnei te Gouda, dêr't er yn desimber 1774 oerleden is. Hy waard begroeven yn de Sint-Janstsjerke yn Gouda. 

Comrie hat as preker foaral striden tsjin de spoaren fan de Ferljochting dy't yn de tsjerke en teology te finen wienen. It wie de geast fan tolerânsje, dêr't in tuskenwei socht waard tusken de âlde ortedoksy fan de Synoade fan Dordrecht en it Ferljochtingstinken.

Alexander Comrie hat trijeris troud west: yn 1737 mei Johanna de Heyde, dy't al nei in jier houlik ferstoar, doe mei Maria van der Pijl en dêrnei mei Catharina de Reus, dy't him oerlibbe.

## Wurk
Comrie hat 23 wurken skreaun. It meast bekend is syn *ABC des geloofs*.

Hjirûnder it measte fan syn wurk op alfabetyske folchoarder:
**Het A.B.C. des geloofs, of Toelichting op de benamingen van het zaligmakend geloof: volgens de letters van het alfabet*, 1739
**Brief over de regtvaardigmaking des zondaars, door de onmiddellijke toerekening der borg-geregtigheid van Christus*, 1761
**De dodige hersteld door Gods genaderijke toenadering*, 1749-1750
**Examen van het Ontwerp van Tolerantie, om de leere in de Dordrechtse Synode Anno 1619, vastgesteld met de veroordeelde leere der Remonstranten te verenigen*, tegearre mei Nicolaus Holtius, 1753-1759
**Het geloof, eene genade die de ziel op het allernaauwste met Christus vereenigt: predikatie over 1 Cor. VI: 17 Maar die den Heere aanhangt, is één geest [met Hem]*
**Het geloof in Christus*
**Maak mij levend om Uws Naams wil*
**Missive wegens de rechtvaardigmakinge des zondaars en de toeëigeninge van deze weldaad van Gods vrije genade aan hem door het ingewrocht gelove*, 1757
**Het oprecht geloof: Verklaring van Zondag 7 van de Heidelbergse Catechismus*, 1753
**Overgave aan de Heere*
**Stellige en praktikale verklaring van den Heidelbergschen Catechismus, volgens de leer en gronden der Reformatie: waarin de waarheden van onzen godsdienst op eene klare en bevindelijke wijze voorgesteld en betoogd worden; de natuurlijken mens ontdekt; de zoekenden bestuurd; de zwakken vertroost en de sterken tot hunnen pligt volgens eene evangelische leiding, opgewekt worden*
**Verhandeling van eenige eigenschappen des zaligmakenden geloofs: zijnde een verklaring en toepassing van verscheidene uitgek[n]ipte teksten des Ouden en Nieuwen Testaments, in welke de zorgeloozen en tijd-geloovigen worden ontdekt, gewaarschuwd en uitgelokt om het leven buiten zich in een aangeboden Jezus te zoeken ...*
**De waterzoekende ellendige*
Andrew Gray

**Andrew Gray** (Edinboarch, 1634 - Glasgow, 8 febrewaris 1656) wie in Skotsk presbyteriaansk predikant. 

Hy wie in soan fan Sir William Gray en Geils of Egidia Smyth. Hy waard yn 1653 predikant fan de *outer kirk* fan de High Church te Glasgow. Hy wie doe noch sa jong dat de útsûnderingsrigels foar syn beneaming fan tapassing wienen. Yn dy tsjerke bleau er predikant oant syn dea yn febrewaris 1656. Fan syn preken binne ferskate útjûn.

## Keppeling om utens
*  Wurk fan Gray yn de *Post-Reformation Digital Library*
Jeltje Baas

**Jeltje Baas** (1944) is in keunstskilder út Easterstreek mei in atelier oan de Grinswei. Se krige har oplieding oan de Akademy Minerva yn Grins. Underwerpen yn har wurk binne lânskippen, kij, portretten (model), en abstrakter wurk. Dêrneist jout se tekenles en skilderles oan folwoeksenen.
Op har reizen kaam se ek yn Nij-Seelân. De lânskippen fan Nij-Seelân, Portegal, mar ek dy fan Fryslân, binne ynspirearjend foar har. Ek kij passe dêr goed yn.

By it meitsjen fan portretten fynt se it ferkennen/ôftaasten fan foarm, sfear en útstrieling fan in minsk faak noch spannender as it ferkennen fan deselde faktoaren yn in lânskip: der sit in ferburgen ynderlik efter dat nei de werkenberheid ferbylde wurde moat. Yn 2008 die se it portretteprojekt mei seis leden fan drakeferiening Wynpûst út Drachten. Jeltje skilderde 6 portretten fan "bern fan alle lannen": De 6 Wynpûstleden makken de draken en litte se fleane op ferskate Kitefliers Meetings. In oare rige portretten wie wijd oan Mata Hari, dêr't ek in linosneed fan makke waard. Ek har eigen mem waard portrettearre. 

Sûnt 1990 wienen der û.o. eksposysjes fan har yn Lyndensteyn, Allardseach, Iepen Stâl en Fanø (Denemark mar ek yn Nij-Seelân en Portegal.